hu hu hu hu fr hu hu hu en hu hu hu hu fr ceb hu hu hu en hu hu hu hu hu hu hu hu hu hu hu hu hu hu hu hu en hu en en hu hu hu hu hu hu hu hu hu hu hu fr hu hu hu hu hu hu en hu hu en en en en en
Túl messzire mentek - BUXMASTERS
DOLGOZZ OTTHONRÓL ÉS LÉGY SZABAD
skip to main | skip to sidebar
A befektetők tegnap rájöttek arra, hogy túl messzire mentek, és véleményem szerint a pénteki történések nagy része a visszájára fordult. A Fed Alapok futures 9 bázisponttal csökkent a megszorítással kapcsolatos várakozások miatt a hozamgörbe hosszabb végén, azonban visszaszerezte ennek felét, miközben a 10 éves hozamok 6 bázisponttal emelkedtek, amely valamivel több, mint a pénteki csökkenés fele. A részvénypiacnak azonban sikerült egy kis növekedést elérni a pénteki változatlan zárás után, ami jelzi, hogy a hozamok emelkedése a kedvezőbb növekedéssel kapcsolatos várakozásoknak tudható be. Ilyen körülmények között a dollár majdnem az összes, általunk követett devizával szemben rallyzott, ami pontosan a pénteki történés fordítottja. (A hasonlóság még a rubelre is kiterjedt, amely ezúttal majdnem az egyedüli erősödő deviza volt az amerikai dollárhoz képest, miután a központi bank kormányzója, Elvira Nabiullina elmondta, hogy a döntéshozók átmenetileg korlátozzák a rubel likviditását, mivel azt részben „játékokhoz használják fel a devizapiacokon”.).
Úgy tűnik, hogy a fordulatnak nincs konkrét kiváltó oka, csupán azon józan ész – amelyről írtam –, miszerint a pénteki mozgások túlzottak voltak a foglalkoztatási adatok viszonylatában. Ugyanakkor a dollár jelentősen erősödött kb. 15 perccel a munkaerő-piaci feltételek index közzététele előtt, amely 2,5-ről 4,0-re emelkedett, megerősítve a munkaerő-piac javulását. A rally időzítése véletlen egybeesés volt? Mi jelentést készítünk, Ön dönt. Az index mindenesetre alapvetően az előzőleg közzétett indexek összegzése, ezért kevés új információt hordoz. Véleményem továbbra is az, hogy a befektetőknek jobban kellene figyelniük az FOMC kamatlábakkal kapcsolatos előrejelzéseire, amelyek jelentősen határozottabbak a piaci várakozásoknál; továbbá a piaci várakozások fokozatos emelkedése valószínűleg folyamatos támogatást nyújt az amerikai dollárnak.
Egyetlen lehetséges dolog, amely aggodalomra ad okot: úgy tűnik, hogy az USA ismét szélsőséges időjárás elébe néz. Az előrejelzés szerint a héten poláris ciklon száll le az USA területére, és az 50-ből várhatóan csupán nyolcnak sikerül elkerülnie a sarki levegő hatásait. A tavalyi évhez hasonlóan ismét mentálisan ki kell igazítanunk a gazdasági adatokat az ésszerűtlenül hideg időjárás miatt. A megszokottnál hamarabb beköszöntő hideg időjárás kárt tehet a terményekben, ezáltal emelkednek az áruk árai, és legalább ideiglenes fordulatot okozhat az olaj árában.
A mai naptár: Kedden viszonylag eseményszegény a gazdasági naptárunk. Japán szeptemberi folyó fizetési mérlegének többlete váratlanul jelentősen emelkedett a jövedelmek vártnál nagyobb mértékű emelkedése miatt. A kereskedelmimérleg-deficit valamelyest csökkent. Furcsa módon, a hírek hatására úgy tűnt, hogy csak az USD/JPY pár emelkedett. Nehéz magyarázatot találnunk erre; a címlapokon a következő áll: „A jen gyengül, amint a japán részvények árfolyama emelkedik” és „A japán részvények árfolyama visszapattant, amint a jen gyengült.”
Az eurozóna és az Egyesült Királyság területén nem látnak napvilágot főbb mutatószámok, miközben az USA kormánya Veteránok Napja miatt munkaszüneti napot tart (bár a tőzsdék nyitva tartanak).
Svédországban a Riksbank közzéteszi októberi politikai értekezletének jegyzőkönyvét, amely értekezleten nullára csökkentette refinanszírozási kamatlábát. A jegyzőkönyv feltárja, hogy a tagok megvitatták-e a rendhagyó intézkedések bevetésének lehetőségét, ha az árak nem emelkednek. A mutatószámokat illetően: az ország közzéteszi az októberi fogyasztói árindexet és a PES munkanélküliségi rátát. Az első várhatóan jelzi, hogy Svédország deflációs tartományban marad, miközben az utóbbi várhatóan valamelyest csökkent. Mivel ez nem a hivatalos munkanélküliségi ráta, szerintem a piac főképpen a fogyasztói árindexre összpontosít, és a SEK gyengülhet ezen közzétételek során.
Az USA-ban egyedül az NFIB kisvállalkozások optimizmusa mutatószámot teszik közzé októberre vonatkozóan, amely várhatóan frakcionálisan emelkedett és 2007. október óta a legmagasabb szint közelében marad. Ez a mutatószám nem különösen befolyásolja a piacot.
A késői USA-beli kereskedés során az Új-Zélandi Nemzeti Bank közzéteszi a pénzügyi stabilitási jelentést. A Bank várhatóan jobb betekintést nyújt az inflációval kapcsolatos nézetéről, amely a közelmúltban elérte a Bank célkitűzés szerinti tartományának alsó határát. További kulcsfontosságú pont lesz az RBNZ kormányzója, Graeme Wheeler által tett bármilyen megjegyzés arról, hogy várhatóan meddig hagyják változatlanul a kamatlábakat. Legutóbbi értekezletükön nem utaltak arra, hogy mikor kezdik el ismét emelni a kamatlábakat. Ha fenntartják ezt az álláspontot és megpróbálják gyengíteni az új-zélandi dollárt, az NZD/USD pár visszaeshet a 0,7700-as kulcsfontosságú támaszszintre.
Az RBNZ kormányzóján kívül a bostoni Fed elnöke, Eric Rosengren tart beszédet kedden. Rosengren szélsőséges enyhítés-párti, de nem szavaz az FOMC értekezleteken.
Bejegyezte: Farkas dátum: 8:46
Küldés e-mailbenBlogThis!Megosztás a TwitterenMegosztás a Facebookon
Címkék: EUR/USD, IRON FX Napi Forex Elemzés
You might also like this post
Speak up your mind
Tell us what you're thinking... !
Újabb bejegyzés Régebbi bejegyzés Főoldal
Ingyenes Real Time OTP MOL EGIS RICHTER MTELEKOM ARANY OLAJ DOW JONES
GÖRGESS LEFELÉ A REAL TIME ELÉRÉSÉHEZ! Real Time Árfolyam, Otp real time árfolyam, Tőzsde real time, Ingyenes real time, Valós árfol...
OTP REAL TIME ÁRFOLYAM
Real Time Árfolyam, Otp real time árfolyam, Tőzsde real time, Ingyenes real time, Valós árfolyamok ingyen, BUX Realtime
Real Time Árfolyam, Otp real time árfolyam, Tőzsde real time, Ingyenes real time, Valós árfolyamok ingyen, BUX Realtime OTP, MOL, R...
Nokia függetlenítés percek alatt
Figyelem!! Az oldalon elhelyezett alkalmazások letöltéséért és azok felhasználásáért semmilyen felelősséget nem vállalok!       Nos ...
FÉL ÉVVEL A COVID19 (KORONAVÍRUS) MEGJELENÉSE UTÁN
MÁR FÉL ÉV IS ELTELT AZÓTA, HOGY KIROBBANT A JÁRVÁNY KÍNÁBAN ÉS ELTERJEDT AZ EGÉSZ VILÁGON. AZ ORSZÁGOK KÜLÖNBÖZŐ FORMÁBAN REAGÁLTAK AZ ISM...
EUR/USD • A spanyol kötvények hozama jelentős 10 bp emelkedést könyvelhettek el annak ellenére, hogy sikeres kötvényaukciónak tűnt, je...
A Magyar Helyesírás Szabályai
Be kell valljam, ezt rosszul tudtam. Már éppen szót kívántam emelni a sorozatos nyelvtani igénytelenség ellen, ami a nemrég beindult, a YouT...
A svájci „nem”-mel szavazók győzelme
A svájci „nem”-mel szavazók győzelme. Az arany várva várt eseménye elérkezett, és az eredmény szerint a svájci szavazók elsöprő többs...
Fejtörő: Mond meg a szavak színét
Jurassic World - Official Global Trailer (HD)
Június 11-én nyílik itthon és a világ legtöbb pontján újra a Jurassic Park új kapuja, amihez eddig nem fűztünk túl szép reményket, az új ...
Csatlakozz a Tőzsdecápák Közé!
Support : Creating Website | Johny Template | Mas Template
Copyright © 2009 - 2020 BUXMASTERS - All Rights Reserved
Template Created by Creating Website Inspired by Sportapolis Shape5.com
Proudly powered by Blogger